Platinumfirmas gaan KVBA glo alleen raadpleegStakende Amcu-lede van Lonmin by Wonderkopstadion Foto: @thembaelvis, Twitter Die wêreld se top drie platinummyne, Impala, Lonmin en Anglo American in Noordwes, gaan na verwagting Dinsdag glo alleen met onafhanklike tussengangers vergader in ŉ poging om ŉ einde te bring aan die Amcu-staking wat nou al twee weke lank duur. Onderhandelings tussen platinumvervaardigers en die Association of Mineworkers and Construction Union (Amcu), wat deur die Kommissie vir Versoening, Bemiddeling en Arbitrasie (KVBA) gefasiliteer is, is verlede week beëindig nadat daar nie ŉ skikking met Amcu bereik kon word nie. “Die KVBA gaan Dinsdag alleen met die platinumvervaardigers vergader,” het Joseph Mathunjwa, Amcu se president, Sondag aan AFP in ŉ SMS gesê. Woordvoerders vir die betrokke myne was nie dadelik vir kommentaar beskikbaar nie. Die platinumsektor gaan gebuk onder die beskermde Amcu-staking. Nagenoeg 80 000 Amcu-lede het op 23 Januarie begin staak. Die vakbond eis ŉ basiese salaris van R12 500 per maand vir myners. Dit is meer as dubbel die huidige intreesalaris. Die platinumvervaardigers het ŉ 7% verhoging aangebied en gesê hulle kan nie meer bekostig nie. Hulle beskuldig Amcu daarvan dat hulle nie wil skik nie. – SAPA Lees ook: Amcu-betoger glo deur polisie doodgeskiet Amcu-lid vas vir saakbeskadiging Amcu-staking: Lede gaan nuwe aanbod verwerp Amcu-staking: Laaste dag van gesprekke Amcu-staking gaan voort Amcu-onderhandelings duur voort Amcu-staking: Drama by Amplats Partye vergader op dag twee van Amcu-staking Amcu stem in tot verdere onderhandelinge Amcu-staking: “Lonmin het busse gestop” Stakende mynwerkers kom by Marikana-stadion byeen